Познати су били капетани црногорске војске из балканских и Првог свјетског рата: Ђуро Ристов, Мирко Шћепанов и Спасоје Јованов који је био командант Рудинско - трепачког батаљона у Балканским ратовима и Првом свјетском рату. Познати јунак из Првог свјетског рата и носилац француске Легије части био је Алекса Баћов Драшковић. Јован Пејов Драшковић је био предсједник чевске општине за вријеме Краљевине СХС (1918-1929), а Бранко Божов Драшковић (1912-1979) ратни пуковник, угледни публициста, дипломата, амбасадор и министар у влади ФНР Југославије.